CELEX: 62010TA0271(01)
Language: sl
Date: 2020-11-18 00:00:00
Title: Zadeva T-271/10 RENV II: Sodba Splošnega sodišča z dne 18. novembra 2020 – H/Svet (Skupna zunanja in varnostna politika – Napoteni nacionalni član osebja pri EUPM v Bosni in Hercegovini – Sklep o premestitvi – Zloraba pooblastil – Interes službe – Psihično nadlegovanje – Kaznovalna narava premestitve – Odgovornost – Nepremoženjska škoda)

25.1.2021   
            
            
               SL
            
            
               Uradni list Evropske unije
            
            
               C 28/35
            
         
      Sodba Splošnega sodišča z dne 18. novembra 2020 – H/Svet
      (Zadeva T-271/10 RENV II) (1)
      
      (Skupna zunanja in varnostna politika - Napoteni nacionalni član osebja pri EUPM v Bosni in Hercegovini - Sklep o premestitvi - Zloraba pooblastil - Interes službe - Psihično nadlegovanje - Kaznovalna narava premestitve - Odgovornost - Nepremoženjska škoda)
      (2021/C 28/54)
      Jezik postopka: angleščina
      
         Stranki
      
      
         Tožeča stranka: H (zastopnik: L. Levi, odvetnik)
      
         Tožena stranka: Svet Evropske unije (zastopnika: A. Vitro in A. de Elera-San Miguel Hurtado, agenta)
      
         Predmet
      
      Prvič, predlog na podlagi člena 263 PDEU za razglasitev ničnosti, na eni strani, odločbe z dne 7. aprila 2010, ki jo je podpisal vodja osebja Policijske misije Evropske unije (EUPM) v Bosni in Hercegovini in s katero je bila tožeča stranka premeščena na delovno mesto Criminal Justice Adviser – Prosecutor v regionalni urad v Banjaluki (Bosna in Hercegovina), in na drugi strani, odločbe z dne 30. aprila 2010, ki jo je podpisal vodja EUPM v skladu s členom 6 Sklepa Sveta 2009/906/SZVP z dne 8. decembra 2009 o EUPM v Bosni in Hercegovini (UL 2009, L 322, str. 22), v kateri je bil naveden operativni razlog za njeno premestitev, ter drugič, zahtevek na podlagi člena 268 PDEU za plačilo odškodnine za škodo, ki naj bi nastala tožeči stranki.
      
         Izrek
      
      
                  1.
               
               
                  Odločba z dne 7. aprila 2010, ki jo je podpisal vodja osebja Policijske misije Evropske unije (EUPM) v Bosni in Hercegovini in s katero je bila H premeščena na delovno mesto Criminal Justice Adviser – Prosecutor v regionalni urad v Banjaluki (Bosna in Hercegovina), in odločba z dne 30. aprila 2010, ki jo je podpisal vodja EUPM v skladu s členom 6 Sklepa Sveta 2009/906/SZVP z dne 8. decembra 2009 o EUPM v Bosni in Hercegovini, v kateri je bil naveden operativni razlog za njeno premestitev, se razglasita za nični.
               
            
                  2.
               
               
                  Svetu Evropske unije se naloži, da mora H plačati 30 000 EUR.
               
            
                  3.
               
               
                  V preostalem se tožba zavrne.
               
            
                  4.
               
               
                  Svet nosi svoje stroške in stroške H v obravnavani zadevi ter v zadevah T-271/10, T-271/10 R, T-271/10 RENV, C-455/14 P in C-413/18 P.
               
            
         (1)  UL C 221, 14.8.2010.